كان فيه ولد دايماً بيعمل مشاكل. أمه إدتله مسامير كتير. وقالتله يدق مسمار في سور الجنينة كل ما يفقد أعصابه ويتخانق مع حد. في أول يوم دق ٢٧ مسمار. في الأسابيع اللي جت بعد كده، اتعلم إزاي يتحكم في نفسه أحسن والعدد بتاع المسامير اللي بيدقها قل. اتعلم إن التحكم في نفسه أسهل من دق المسامير.
وأخيراً جه اليوم اللي مدقش فيه أي مسامير. راح قال لأمه على كده. ساعتها أمه قالتله يشيل مسمار من السور كل مرة ميفقدش فيها أعصابه. بعد كام يوم قال لأمه إنه شال كل المسامير، فأخدته عند السور وقالتله، "إنت تصرفت كويس، بس بص على كل الثقوب اللي في السور. السور مش هيرجع زي الأول خالص. لما بتتخانق مع حد، بتسيب فيه جروح زي دي. المشكلة ممكن تخلص، لكن الجروح هتفضل موجودة."
علشان كده، اتعلم تتحكم في نفسك قبل ما تدق المسمار في السور. حاول متسيبش ثقوب في ماضيك.
إمتى الولد كان ممكن يشيل مسمار؟
لما يقدر يتحكم في نفسه. لما يتخانق مع غيره. لما يحب يعمل كده. لما أمه تطلب منه يعمل كده.